Бабин Вячеслав Леонидович

Бабин Вячеслав Леонидович (1960—2022) — коми гижысь, журналист.

 Олан туй 
Вячеслав Бабин чужӧма 1960-ӧд вося моз тӧлысь 21-ӧд лунӧ Кулӧмдін районса Немдін сиктын. 1978-ӧд воын помалӧма Немдінса шӧр школа, уджалма сиктса механизаторӧн. Сэсся кочегаритӧма да ӧттшӧтш директоралӧма Культура керкаын. 1979-ӧд восянь уджалӧма «Ленин туйӧд» газетын.

1987—1988-ӧд воясын уджалӧма чери видзан службаын, сэсся — бара районса газетын, дасьтӧма радиопередачаяс. 1988—1993-ӧд воясын велӧдчӧма А.М. Горький нима литературнӧй институтын, дорйӧма «Вуджӧр» кипомысь гижӧм небӧг серти диплом. 1994-ӧд восянь — «Парма гор» газетын кывкутысь секретар, веськӧдлма «Эжва» литклубӧн.

Кулӧма 2022-ӧд вося лӧддза-номъя тӧлысь 26-ӧд лунӧ. Гуалӧма 28-ӧд лунӧ Кулӧмдін районса Немдін сикт шойнаын.Кулӧмдін районса сайт

 Гижан удж 
Кывбуръяссӧ да висьтъяссӧ йӧзӧдлӧма «Ленин туйӧд» газетын. «Войвыв кодзув» журналын медводдза кывбуръясыс петавлӧмась 1979-ӧд воын. 1994-ӧд воын ветлӧма том авторъяслӧн медводдза ставроссияса совещание вылӧ. Сэксянь жӧ вӧлі пыртӧма Россияса гижысь котырӧ.

Йӧзӧдӧма некымын небӧг: «Сьӧлӧмшӧр» (1989), «Ӧктӧ Коля коляоз» (1993), «Вуджӧр» (1995), «Вӧрса качай» (2003), «Вына зэр» (2021), «Помся шуд аслам Войвывлы вӧзъя! (2021).

2021-ӧд воын Вячеслав Бабинлӧн «Помся шуд аслам Войвывлы вӧзъя!» небӧг, коді артмӧ челядьлы кык небӧгысь — «Ӧшиньын бобув» да «Мыджӧд», шуӧма Коми Республикаын медбур небӧгӧн «Небӧг-билингва» нимпасын.

Россияса журналист котырӧ пырысь.

 Небӧгъяс 
 Бабин В.Л. Сьӧлӧмшӧр: кывбуръяс [«Ордым» ӧктӧдысь]. — Сыктывкар: Коми кн. изд-во, 1989. — 32 л.б.
 Бабин В.Л. Ӧктӧ Коля Коляоз: кывбуръяс. — Сыктывкар: Коми кн. изд-во, 1993. — 16 л.б.
 Бабин В.Л. Вуджӧр: Кывбуръяс / Ред. А.В. Тентюков; Серпасаліс В.А. Моторин. — Сыктывкар: Коми кн. изд-во, 1995. — 48 л.б.
 Бабин В.Л. Вӧрса качай: кывбуръяс. — Сыктывкар: Коми небӧг лэдзанін, 2003. — 64 л.б.
 Бабин В.Л. Коми попугайяс. — Сыктывкар: Титул, 2018. — 15 л.б.
 Бабин В.Л. Вына зэв: Кывбуръяс / Ред. А. В. Попов; Серпасаліс А. А. Попова. — Сыктывкар: «Эском» изд-во, 2021. — 64 л.б.
 Бабин В.Л. Помся шуд аслам Войвывлы вӧзъя! 2021.

 Ошканпасъяс 

 Ӧшмӧсъяс 
 Коми гижысь котыр сайтын В.Л. Бабин йылысь
 Лодыгин В. Кӧть мӧдысь на лыддян // Коми му, 1994, 2 апр.
 Бараненко Е. «Гажтӧм овны черань везъя олӧмӧн…» // Коми му, 1998, 4 авг.

 Ыстӧдъяс 

Категория:Персоналия анбурӧд
Категория:Персоналия:Коми
Категория:Коми гижысь
Категория:Коми гижысь котырӧ пырысьяс
Категория:Журналистъяс
Категория:Немдін сикт овмӧдчӧмин
Категория:Кулісны 2022-ӧд воын